
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιλογή του Γενικού Διευθυντή του Ενιαίου Φορέα 


Ελέγχου Τ ροφίμων (ΕΦΕΤ). 1 

Κήρυξη υποχρεωτικής της από 20 Ιουλίου 2000 Σ.Σ.Ε. 
Ιατρικών Επισκεπτών έτους 2000. 2 

Κήρυξη υποχρεωτικής της από 17 Ιουλίου 2000 Σ.Σ.Ε. 


που αφορά τους όρους αμοιβής των φορτοεκφορ¬ 
τωτών Πρακτορείων Μεταφορών όλης της χώρας 3 

Σύσταση Νομικού Προσώπου στο Δήμο Φυλής Αττικής 
με την επωνυμία «Α' ΠΑΙΔΙΚΟΣ ΣΤΑΘΜΟΣ ΔΗΜΟΥ 


ΦΥΛΗΣ». 4 

Μεταβίβαση Κρατικού Παιδικού Σταθμού στο Δήμο 
Αντιρρίου - Ν. Αιτωλ/νιας. 5 

Ίδρυση Κρατικού Αερολιμένα Καλύμνου. 6 

Οριστική διακοπή λειτουργίας Κρατικού Αερολιμένα 
Μαραθώνα. 7 

Όροι και προϋποθέσεις τήρησης βιβλίου προσφορών 
και κατανομής μετοχώνπου διατίθενται με δημόσια 
εγγραφή μεταξύ των διαφόρων κατηγοριών επεν¬ 
δυτών» (ΦΕΚΒ’2099). 8 


Νόμισμα στο οποίο θα θεωρούνται, θα τηρούνται, θα 
υποβάλλονται και θα δημοσιεύονται βιβλία και στοι¬ 
χεία από τους εποπτευόμενους φορείς για συναλ¬ 
λαγές που πραγματοποιούνται μετά την 1.1.2001 


(εισαγωγή του ευρώ). 9 

Σύσταση Νομικού Προσώπου στο Δήμο Φερών Ν. 
Έβρου με την επωνυμία «Κέντρο ανοικτής προστα¬ 
σίας ηλικιωμένων Ατόμων Δημοτικού Διαμερίσμα¬ 
τος Πέπλου (ΚΑΠΗ) Δήμου Φερών». 10 

Μερική Τροποποίηση απόφασης Νομάρχη Σάμου «πε¬ 
ρί Συνδέσμου Ο.Τ.Α. Ικαρίας». 11 

Μεταφορά μίας κενής οργανικής θέσης Δ.Ε.Π. στο 
Τμήμα Οργάνωσης και Διοίκησης Επιχειρήσεων 
του Οικονομικού Πανεπιστημίου Αθηνών. 12 


ΑΠΟΦΑΣΕΙ Σ 

Αριθ. 647 (1) 

Επιλογή του Γενικού Διευθυντή του Ενιαίου Φορέα Ελέγ¬ 
χου Τροφίμων (ΕΦΕΤ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

α) Της παραγράφου 15του άρθρου 2του Ν. 2741/1999 
(ΦΕΚ ΑΊ99) «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και λοιπές διατάξεις». 

β) Του άρθρου 29Ατου Ν. 1558/1985 (ΦΕΚΑ’ 137) «Κυ¬ 
βέρνηση και Κυβερνητικά Όργανα», όπως προστέθηκε με το 
άρθρο 27 του Ν. 2081/1992 (ΦΕΚ Α' 154) και αντικαταστά- 
θηκεαπότο άρθρο 1 παρ. 2ατου Ν. 2469/1997 (ΦΕΚΑ'38). 

γ) Του Π.Δ. 27/1996 (ΦΕΚ Α’ 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ) Της 8323/11.1.2000 (ΦΕΚ Β' 8) Απόφασης του Υπουρ¬ 
γού Ανάπτυξης, με την οποία καθορίζεται η έναρξη λειτουρ¬ 
γίας του Ενιαίου Φορέα Ελέγχου Τροφίμων, αποφασίζουμε: 

1. Η επιλογή του Γ ενικού Διευθυντή του ΕΦΕΤ θα γίνει 
από επιτροπή αξιολόγησης, μετά από κρίση και αξιολόγη¬ 
ση των υποβαλλομένων δικαιολογητικών και μετά από ατο¬ 
μική συνέντευξη, στην οποία θα κληθούν όσοι από τους 
υποψήφιους συγκεντρώνουν τα περισσότερα προσόντα. 

2. Μέλη της επιτροπής αξιολόγησης ορίζουμε την Χρι¬ 
στίνα Παπανικολάου, Πρόεδρο του ΕΦΕΤ, την Δέσποινα 
Καλογρίδου - Βασιλειάδου, Αντιπρόεδρο του ΕΦΕΤ, τον 
Αγησίλαο Μπακόπουλο εκπρόσωπο του ΑΣΕΠ και τους 
δύο καθηγητές ΑΕΙ Λευτέρη Παπαγιαννάκη Αναπληρωτή 
Καθηγητή του Τμήματος Χημικών Μηχανικώντου Εθνικού 
Μετσόβιου Πολυτεχνείου και Ε. Ανυφαντάκη Καθηγητή 
του Τμήματος Επιστήμης και Τεχνολογίας Τροφίμων του 
Γεωπονικού Πανεπιστημίου Αθηνών. 

Στην Επιτροπή προεδρεύει η Πρόεδρος του ΕΦΕΤ Χρι¬ 
στίνα Παπανικολάου, αναπληρούμενη από τη Δέσποινα 
Καλογρίδου - Βασιλειάδου, Αντιπρόεδρο του ΕΦΕΤ. 

Αθήνα, 30 Οκτωβρίου 2000 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11808 (2) 

Κήρυξη υποχρεωτικής της από 20 Ιουλίου 2000 Σ.Σ.Ε. Ια¬ 
τρικών Επισκεπτών έτους 2000. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80027/8.5.2000 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ610/τ. Β/9.5.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του 25ης Οκτωβρίου 2000. 

4. Τα στοιχεία του φακέλλουαπότα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιό πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Επαγγέλματος, αποφασίζουμε: 

1. Κηρύσσουμε υποχρεωτική την από 20 Ιουλίου 2000 
Σ.Σ.Ε. Ιατρικών Επισκεπτών έτους 2000 για όλους τους 
εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 27.7.2000. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

□ 

Αριθ. 11698 (3) 

Κήρυξη υποχρεωτικής της από 17 Ιουλίου 2000 Σ.Σ.Ε. που 
αφορά τους όρους αμοιβής των φορτοεκφορτωτών 
Πρακτορείων Μεταφορών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80027/8.5.2000 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ610/τ. Β/9.5.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 25.10.2000. 

4. Τα στοιχεία του φακέλλουαπότα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιό πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 17 Ιουλίου 2000 
Σ.Σ.Ε. που αφορά τους όρους αμοιβής των φορτοεκφορ¬ 
τωτών Πρακτορείων Μεταφορών όλης της χώρας για 
όλους τους εργοδότες και εργαζόμενους του επαγγέλ¬ 
ματος που αφορά αυτή στον κλάδο. 

2. Η ισχύς της απόφασης αυτής αρχίζει από 18.7.2000. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

□ 

Αριθ. 7328 (4) 

Σύσταση Νομικού Προσώπου στο Δήμο Φυλής Αττικής με 
την επωνυμία «Α' ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΥ¬ 
ΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 106παρ. ιδ’του Π. Δ410/95 
(Δ. Κ. Κ.) 

2. Τις διατάξεις του άρθρου 203 του προαναφερθέντος 
Π.Δ., όπως αυτές τροποποιήθηκαν μεταγενέστερα. 

3. Την αριθ. 51/15.9.2000 ομόφωνη απόφαση του Δημο¬ 
τικού Συμβουλίου Φυλής, περί σύστασης ίδιου Νομικού 
Προσώπου στο Δήμο Φυλής με την επωνυμία «Α' ΠΑΙΔΙ¬ 
ΚΟΣ ΣΤΑΘΜΟΣ ΔΗΜΟΥ ΦΥΛΗΣ». 

4. Τις διατάξειςτου Ν. 2503/97. 

5. Την αριθ. 2391/09/27.3.1998 απόφαση του Γενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων στη Δ/νση Τοπ. Αυτοδ/σης και Δ/νσης Δυτ. 
Αττικής, αποφασίζουμε: 

1. Συνιστούμε στο Δήμο Φυλής του Νομού Αττικής Νο¬ 
μικό Πρόσωπο με την επωνυμία «Α' ΠΑΙΔΙΚΟΣ ΣΤΑΘΜΟΣ 
ΔΗΜΟΥ ΦΥΛΗΣ» 

2. Σκοπός Νομικού Προσώπου. 

Ο παιδικός σταθμός θα έχει ως σκοπό τηνημερήσια δια¬ 
τροφή, διαπαιδαγώγηση και ψυχαγωγία νηπίων τα οποία 
δεν μπορούν να έχουν στο οικογενειακό τους περιβάλ¬ 
λον, την απαραίτητη φροντίδα λόγω απασχόλησης των 
εργαζομένων γονέων τους και άλλων κοινωνικών αιτίων. 

3. Πόροι Νομικού Προσώπου: 

Πόροι του Νομικού Προσώπου θα είναι η ετήσια επιχο¬ 
ρήγηση του Δήμου που θα ανέρχεται στο ποσό των 
20.000.000 ετησίως, αυξανόμενο ανάλογα με τις υπάρ- 
χουσες ανάγκες, η τυχόν ετήσια επιχορήγηση του Κρά¬ 
τους, κάθε είδους εισφορές, δωρεές, κληρονομιές, κλη¬ 
ροδοσίες, εισπράξεις από το αντίτιμο πραγμάτων ή των 
υπηρεσιών που παρέχει το Νομικό Πρόσωπο καθώς και 
πρόσοδοι από την περιουσία του. 

4. Περιουσία 

Περιουσία του Νομικού Προσώπου θα είναι αυτή που 
θα αποκτήσει με κάθε νόμιμο τρόπο. 

5. α) Το Νομικό Πρόσωπο θα διοικείται από Διοικητικό 
Συμβούλιο 8 μελών που θα ορίζεται με απόφαση του Δη¬ 
μοτικού Συμβουλίου. 

β) Η θητεία των μελών του Διοικητικού Συμβουλίου θα 
ορίζεται επίσης με απόφαση του Δημοτικού Συμβουλί¬ 
ου. 

6. Το Νομικό Πρόσωπο εκπροσωπείται σε Δικαστήριο 
και σε κάθε Δημόσια αρχή από τον Πρόεδρο του Δ. Σ. και 
όταν απουσιάζει ή κωλύεται από τον Αντιπρόεδρο του 
Συμβουλίου του παιδικού σταθμού. 

Από τις διατάξεις της απόφασης αυτής, προκαλείται 
δαπάνη ύψους «20.000.000» δρχ. σε βάρος του τρέχο¬ 
ντος προϋπολογισμού του Δήμου Φυλής, και περίπου η 

ίδια για καθένα από τα επόμενα οικονομικά έτη, αυξανό¬ 
μενη ανάλογα με τις υπάρχουσες ανάγκες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 19 Οκτωβρίου 2000 
Με εντολή Γενικού Γραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

□ 

Αριθ. ΠΙβ/3415 σχετ. 4340 (5) 

Μεταβίβαση Κρατικού Παιδικού Σταθμού στο Δήμο 
Αντιρρίου - Ν. Αιτωλ/νιας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α’) «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α’) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) « Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ 76/Α’) «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Την αρ. ΔΙΔΚ/Φ. 1/2/11187/12.5.2000 (ΦΕΚ 630/Β/ 
12.5.2000) κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

8. Τη με αριθ. 136/21.7.2000 Απόφαση του Δημοτικού 
Συμβουλίου του Δήμου Αντιρρίου - Ν. Αιτωλ/νίας, αποφα¬ 
σίζουμε: 

Μεταβιβάζουμε: 

Στο Δήμο Αντιρρίου - Ν. Αιτωλ/νίας: 

Τον Κρατικό Παιδικό Σταθμό Αντιρρίου - Π.Δ. 160/86 
(ΦΕΚ 61 Α’) που λειτουργεί με τις διατάξεις του Α.Ν. 
2.11.35 (ΦΕΚ 527/τ.Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107/τ.Α'). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Κ. ΚΑΪΣΕΡΛΗΣ Δ. ΘΑΝΟΣ 

□ 

Αριθ. ΥΠΑ/Δ3/Α/30251/5223 (6) 

Ίδρυση Κρατικού Αερολιμένα Καλύμνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Τις διατάξεις: 

α) Του Ν.Δ. 714/70 (Α238) «ΠερίιδρύσεωςΔΕΜ καιορ- 
γανώσεως ΥΠΑ» όπως τροποποιήθηκε με τον Ν. 1340/83 
(Α35). 

β) Του Π.Δ. 56/89 (Α28) «Οργανισμόςτης Υπηρεσίας Πο¬ 
λιτικής Αεροπορίας (ΥΠΑ) του Υπουργείου Μεταφορών 
και Επικοινωνιών» όπως τροποποιήθηκε μεταγενέστερα. 

γ) Του Β.Δ. 170/69 «Κανόνες Εναερίου Κυκλοφορίας» 
όπως τροποποιήθηκε με το Β.Δ.61/72 και την Υ.Α 
Δ13/31915/1314/12.8.98. 

δ) Του Ν. 1815/88 (Α250) «περί Κύρωσης του ΚώδικαΑε- 
ροπορικού Δικαίου». 

ε) Του άρθρου 29Ατου Ν. 1558/85 (Α 137) «Κυβέρνηση 
και Κυβερνητικά όργανα» όπως αυτό προστέθηκε με το 
άρθρο 27 του Ν. 2081/92 (Α154) και αντικαταστάθηκε με 
τηνπαρ. 2ατου αρ.1 του Ν. 2469/97 (ΦΕΚ38Α). 

στ) Τις διατάξεις του άρθρου 22 παρ. 3 του Ν. 
2362/1995 «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις (Α 247). 

ζ) Την αρ. 1039386/441/Α0006 21/4/00/ΦΕΚ 571/Β/ 
21.4.2000 κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομικών». 

2. Το γεγονός ότι από τις διατάξεις της παρούσας από¬ 
φασης προκαλείται εφ’ άπαξ δαπάνη σε βάρος του Κρα¬ 
τικού Προϋπολογισμού ύψους 1,2 δις που θα καλυφθεί 
από την ΥΠΑ μέσω του Τέλους Εκσυγχρονισμού και Ανά¬ 
πτυξης Αεροδρομίων (Ειδ. Φορ. 39/120 ΚΑΕ5161). 

3. Τις ανάγκες διασφάλισης της εύρυθμης λειτουργίας 
της Υπηρεσίας, αποφασίζουμε 

1. Εγκρίνουμε την ίδρυση Κρατικού Αερολιμένα στη νή¬ 
σο Κάλυμνο, με την επωνυμία Κρατικός Αερολιμένας Κα¬ 
λύμνου (σύντμηση ΚΑΚΜ) με τα ακόλουθα βασικά στοι¬ 
χεία και χαρακτηριστικά: 

α) Συντεταγμένες: Ανατολικού άκρου 36°57'45"Β, 
26°56'49"Α. 

Δυτικού άκρου 36°57'52"Β, 26°56'05"Α. 
β) Σημείο αναφοράς αεροδρομίου: 36°57'48"Β, 
26°56'27"Α 

γ) Διαστάσεις λωρίδας διαδρόμου: Μήκος 1220 μ. πλά¬ 
τος 80 μ. 

δ) Διαστάσεις διαδρόμου: Μήκος 1100 μ. πλάτος 30 μ. 
Ο διάδρομος ορίζεται συμμετρικά κατά μήκος και πλάτος 
εντός της λωρίδας, έτσι ώστε το κάθε άκρο του να απέχει 
60 μ. από το άκρο της λωρίδας, 
ε) Διεύθυνση διαδρόμου: 10-28 
στ) Επιφάνεια διαδρόμου: Άσφαλτος 
ζ) Υψόμετρο από μέση στάθμη θάλασσας: 228μ. 
η) Κωδικός αναφοράς: 20 

ι) Είδος διαδρόμου: κατά ΙΟΑΟ Αππθχ 14 είναι ποη ίη- 
είΓυιτίθηΐ. 

κ) Θέση κατωφλίων διαδρόμου: Το κατώφλι του δια¬ 
δρόμου 10 ορίζεται στη φυσική αρχή του διαδρόμου. Το 
κατώφλι του διαδρόμου 28 ορίζεται στη φυσική αρχή του 
διαδρόμου. 

λ) Επιχειρησιακά δεδομένα διαδρόμου: 

Διάδρομος 10: ΤΟΗΑ = ΤΟΘΑ = Α3ΘΑ = Ι_ΘΑ = 1100 μ. 

Διάδρομος 28: ΤΟΗΑ = ΤΟΘΑ = Α3ΘΑ = Ι_ΘΑ = 1100 μ. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 20 Οκτωβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΔΡΥΣ X. ΒΕΡΕΛΗΣ 

□ 

Αριθ. ΥΠΑ/ΔΕ/Α/49379/8498 (7) 

Οριστική διακοπή λειτουργίας Κρατικού 
Αερολιμένα Μαραθώνα. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Του Ν. 211/1947 «Περί κυρώσεωςτης εν Σικάγωτην 
7η Δεκεμβρίου 1944 υπογραφείσης Συμβάσεως Διε¬ 
θνούς Πολιτικής Αεροπορίας» και τα συνοδευτικά σ’ αυ¬ 
τήν Παραρτήματα. 

2. Του Ν. 1815/88 (Α250) «περί Κύρωσηςτου ΚώδικαΑε- 
ροπορικού Δικαίου (ΦΕΚ250Α). 

3. Του Ν.Δ. 714/70 αρ.11 εδάφ. στ’ (Α238) «Περί ιδρύ- 
σεως ΔΕΜ και οργανώσεως ΥΠΑ» όπως τροποποιήθηκε 
με τον Ν. 1340/83 αρ.2 (Α35). 

4. Του Π.Δ. 56/89 αρ. 7 (Α28) «Οργανισμός της Υπηρε¬ 
σίας Πολιτικής Αεροπορίας (ΥΠΑ) του Υπ. Μεταφορών 
και Επικοινωνιών» (ΦΕΚ28Α) όπως τροποποιήθηκε μετα¬ 
γενέστερα. 

5. Του από 7.8.31 Π.Δ. «Περί Κ.Ε.Κ.» (ΦΕΚ273Α). 

6. Της Υπουργικής Απόφασης ΥΠΑ/Ε2/Α/14650/2734/ 
7.4.1979, για την Ίδρυση Κρατικού Αερολιμένα Γενικής 
Αεροπορίας Μαραθώνα. 

7. Την ανάγκη διάθεσης του χώρου για την κατασκευή 
Ολυμπιακών εγκαταστάσεων. 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ- 
ϋπολισμού, αποφασίζουμε: 

1. Τροποποιούμε την ΥΠΑ/Δ3/Α/21923/3636/12.5.2000 
απόφαση ΥΠΜΕ, όσον αφορά τον χρόνο διακοπής λει¬ 
τουργίας του Κρατικού Αερολιμένα Μαραθώνα και ορί¬ 
ζουμε ως νέο χρόνο διακοπής την 15η Δεκεμβρίου 2000. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Οκτωβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

□ 

( 8 ) 

Όροι και προϋποθέσεις τήρησης βιβλίου προσφορών 
και κατανομής μετοχών που διατίθενται με δημόσια εγ¬ 
γραφή μεταξύ των διαφόρων κατηγοριών επενδυτών» 
(ΦΕΚΒ’2099). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 9/201/10.10.2000) 

Έχοντας υπόψη: 

1. Το άρθρο 4 παρ. 2 του Π.Δ. 348/1985, όπως αντικα- 


ταστάθηκεαπότο άρθρο 4του Ν. 2651/1998 (ΦΕΚΑ'248). 

2. Τις διατάξεις του άρθρου 78 παρ. Ιζτου Ν. 1969/1991 
«Εταιρίες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κε¬ 
φαλαιαγοράς και άλλες διατάξεις», όπως ισχύει (ΦΕΚ Α’ 43). 

3. Τις διατάξειςτου άρθρου 8Ατου Κ.Ν. 2190/1920 «Πε¬ 
ρί Ανωνύμων Εταιριών», όπως ισχύει. 

4. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» όπως προστέθηκε με το άρθρο 27 του 
Ν. 2081/92 (ΦΕΚ Α’ 152). 

5. Τις αποφάσεις 13/174/26.10.1999 και 7/199/ 
12.9.2000 του ΔΣ της Επιτροπής Κεφαλαιαγοράς, απο¬ 
φασίζει ομόφωνα: 

Άρθρο 1 

Η παρούσα απόφαση εφαρμόζεται στις περιπτώσεις: 

α) εισαγωγής μετοχών στο ΧΑΑ με δημόσια εγγραφή 
και 

β) διάθεσης ήδη εισηγμένων στο ΧΑΑ μετοχών με δη¬ 
μόσια εγγραφή. 

Άρθρο 2 

1. Για να συμμετάσχουν οι επενδυτές στη δημόσια εγ¬ 
γραφή, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα Άϋλων Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση μετοχών γίνονται 
δεκτές εφόσον είτε έχει καταβληθεί στους Αναδόχους σε 
μετρητά ή με τραπεζική επιταγή το ισόποσο της συμμε¬ 
τοχής, είτε έχει δεσμευθείτο ισόποσο της συμμετοχής σε 
πάσης φύσεως τραπεζικούς λογαριασμούς καταθέσεων 
του επενδυτή ή σε λογαριασμούς του άϋλων τίτλων ομο¬ 
λόγων ή εντόκων γραμματίων κεντρικών κυβερνήσεων 
χωρών της Ζώνης Α όπως αυτή ορίζεται στην 
ΠΔ/ΓΕ/2054/1992 (εφεξής «Ζώνη Α»), είτε, τέλος, έχειδε- 
σμευθεί το προϊόν συμφωνίας επαναγοράς φυσικών τίτ¬ 
λων (ΗονθΓδθ Πθρο) κεντρικών κυβερνήσεων της Ζώνης 
Α. Η συμμετοχή στη δημόσια εγγραφή δεν μπορεί να γίνει 
με προσωπική επιταγή, ή με τη δέσμευση άλλων αξιόγρα¬ 
φων ή αξιών, όπως μεριδίων αμοιβαίων κεφαλαίων ή με 
την παροχή οποιοσδήποτε άλλης μορφής εξασφάλισης 
όπως εγγυητικών επιστολών, ενεχύρου επί αξιόγραφων, 
εκχώρησης απαιτήσεων κ.λπ. Οι αιτήσεις θα γίνονται δε¬ 
κτές μόνο εφόσον οι επενδυτές είναι δικαιούχοι ή συνδι- 
καιούχοι των λογαριασμών βάσει των οποίων εγγράφο- 
νται. Ειδικά για τους αλλοδαπούς θεσμικούς επενδυτές, 
οι Ανάδοχοι μπορούν με ευθύνη τους να δέχονται βεβαι¬ 
ώσεις από τράπεζες που εδρεύουν σε χώρες της Ζώνης Α 
ότι έχουν δεσμευτεί σε αυτές τα απαιτούμενα για την εγ¬ 
γραφή κεφάλαια σύμφωνα με τα ανωτέρω οριζόμενα. 

3. Το ανώτατο όριο εγγραφής κατά επενδυτή δε μπορεί 
να υπερβαίνει την αξία του συνολικού αριθμού των μετο¬ 
χών που διατίθενται με δημόσια εγγραφή. 

4. Η χρονική διάρκεια των δημοσίων εγγραφών και τή¬ 
ρησης του βιβλίου προσφορών ορίζεται σε τέσσερις (4) 
εργάσιμες ημέρες για την Κύρια Αγορά και σε (3) εργάσι¬ 
μες ημέρες για την Παράλληλη Αγορά. 

Άρθρο 3 

Ο αριθμός των μετοχών που διατίθενται με δημόσια εγ¬ 
γραφή χωρίζεται σε δύο τμήματα, ίσα προς το 70% και το 
30% του συνόλου. Το πρώτο τμήμα (70%) διατίθεται για 

την ικανοποίηση των εγγραφών φυσικών και νομικών προ¬ 
σώπων, εκτός των θεσμικών επενδυτών. Το δεύτερο τμή¬ 
μα (30%) διατίθεται για την ικανοποίηση των εγγραφών 
ημεδαπών και αλλοδαπών θεσμικών επενδυτών, οι οποίοι 
εγγράφονται για ίδιο λογαριασμό. 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρίες επενδύ¬ 
σεων χαρτοφυλακίου, οι ΕΠΕΥ με μετοχικό κεφάλαιο άνω 
του ενός δισεκατομμυρίου δραχμών ή του ισόποσου σε 
ξένο νόμισμα, τα πιστωτικά ιδρύματα, οι ασφαλιστικές 
εταιρίες με σύνολο ενεργητικού άνω των έξι δισεκατομ¬ 
μυρίων δραχμών ή του ισόποσου σε ξένο νόμισμα με βά¬ 
ση τον τελευταίο δημοσιευμένο Ισολογισμό και τα ασφα¬ 
λιστικά ταμεία. Σε κάθε περίπτωση δεν θεωρούνται θε¬ 
σμικοί επενδυτές οι υπεράκτιες εταιρίες (ΟίίείιοΓθ 
οοπιραπίθε). 

2. Οι Ανάδοχοι οφείλουν να τηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουντους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποπτικές αρχές. 

3. Οι Ανάδοχοι οφείλουν να ελέγχουν τα στοιχεία των 
συμμετεχόντων, προκειμένου να αποφεύγονται παραποι¬ 
ήσεις στοιχείων, πλαστοπροσωπίες ή χρησιμοποίηση 
από τους επενδυτές μεθόδων με σκοπό την επίτευξη από 
το ίδιο πρόσωπο πολλαπλών εγγραφών και να θεωρούν 
την αξία του συνόλου των εγγραφών του ίδιου επενδυτή, 
ως ενιαία εγγραφή. 

Άρθρο 5 

1. Για το τμήμα του 30% του συνόλου των μετοχών που 
διατίθενται για την ικανοποίηση των εγγραφών θεσμικών 
επενδυτών εφαρμόζεται η διαδικασία βιβλίου προσφο¬ 
ρών σύμφωνα με τα οριζόμενα στην παράγραφο 2 του άρ¬ 
θρου 4 του Π. Δ. 348/1985, όπως ισχύει. 

2. Υπεύθυνος για την τήρηση του βιβλίου προσφορών 
είναι ο Κύριος Ανάδοχος, ο οποίος, το αργότερο την προ¬ 
τεραία της ενάρξεως της δημόσιας εγγραφής ανακοινώ¬ 
νει, σύμφωνα με το άρθρο 21 του Π. Δ. 348/1985 όπως 
ισχύει, ένα εύρος τιμών διάθεσης της μετοχής. Η ανώτα¬ 
τη τιμή του εύρους τιμών δεν μπορεί να υπερβαίνει την κα- 
τώτατη κατά ποσοστό μεγαλύτερο του 10%. 

3. Η τελική τιμή διάθεσης καθορίζεται και αναγγέλλεται 
από τον Κύριο Ανάδοχο σύμφωνα μετά οριζόμενα στο άρ¬ 
θρο 4 παρ. 2 του Π.Δ. 348/1985. Η τελική τιμή διάθεσης 
δεν μπορεί να προσδιοριστεί σε ύψος στο οποίο δεν κα¬ 
λύπτεται πλήρως η προσφορά, εκτός αν πρόκειται για το 
κατώτατο όριο του εύρους τιμών. 

4. Η κατανομή των μετοχών στους θεσμικούς επενδυ¬ 
τές που συμμετέχουν στο βιβλίο προσφορών γίνεται από 
τον Κύριο Ανάδοχο. Από την κατανομή των μετοχών εξαι¬ 
ρούνται οι Ανάδοχοι και οι Σύμβουλοι της συγκεκριμένης 
προσφοράς, καθώς και οι συνδεδεμένες με αυτούς επι¬ 
χειρήσεις, εξαιρουμένων των Ανωνύμων Εταιριών Επεν¬ 
δύσεων Χαρτοφυλακίου και των Ανωνύμων Εταιριών Δια¬ 
χείρισης Αμοιβαίων Κεφαλαίων εφόσον οι τελευταίες εγ- 
γράφονται για λογαριασμό αμοιβαίων κεφαλαίων που 
διαχειρίζονται. 

5. Ο Κύριος Ανάδοχος προκαθορίζει τα κριτήρια, με βά¬ 


ση τα οποία θα κατανείμειτις μετοχές και τα οποία μπορεί 
να είναι ποσοτικού και ποιοτικού χαρακτήρα. Τα κριτήρια 
πρέπει να αναφέρονται συνοπτικώς στο Ενημερωτικό 
Δελτίο της εκδότριας εταιρίας. Ο Κύριος Ανάδοχος πρέ¬ 
πει να είναι σε θέση να παράσχει στις εποπτικές αρχές 
στοιχεία από τα οποία να προκύπτει ο τρόπος με τον 
οποίο εφάρμοσε τα προαναγγελθέντα κριτήρια προκει¬ 
μένου να κατανείμει τις μετοχές στους θεσμικούς επεν¬ 
δυτές. 

6. Ο Κύριος Ανάδοχος οφείλει να τηρεί ως εμπιστευτικά 
τα στοιχεία που περιέχονται στο βιβλίο προσφορών, μέχρι 
την ολοκλήρωση της κατανομής των μετοχών. Για το σκο¬ 
πό αυτό, προκαθορίζει περιορισμένο αριθμό προσώπων 
τα οποία έχουν πρόσβαση στα στοιχεία του βιβλίου προ¬ 
σφορών της δημόσιας εγγραφής, τα οποία γνωστοποιεί 
στην Επιτροπή Κεφαλαιαγοράς το αργότερο την προη¬ 
γούμενη ημέρα του ανοίγματος του βιβλίου προσφορών. 

Άρθρο 6 

1. Για το τμήμα του 70% του συνόλου των μετοχών που 
διατίθενται για την ικανοποίηση των εγγραφών από φυσι¬ 
κά ή νομικά πρόσωπα που δεν είναι θεσμικοί επενδυτές, 
διενεργούνται εγγραφές κατά την ίδια χρονική διάρκεια 
τήρησης του βιβλίου προσφορών. Η τιμή διάθεσης των 
μετοχών στους επενδυτές αυτούς καθορίζεται και αναγ¬ 
γέλλεται από τον Κύριο Ανάδοχο ταυτόχρονα με την τιμή 
διάθεσης των μετοχών στους συμμετέχοντες στο βιβλίο 
προσφορών και μπορεί να είναι η κατώτερη του αναγγελ- 
θέντος εύρους τιμών ή και υψηλότερη αυτής, δεν μπορεί 
όμως να υπερβαίνει την τελική τιμή που καθορίζεται για 
τους επενδυτές που συμμετείχαν στη διαδικασία του βι¬ 
βλίου προσφορών. Ο τρόπος με τον οποίο ο Κύριος Ανά¬ 
δοχος προτίθεται να καθορίσει την τιμή πρέπει να αναφέ- 
ρεται στο Ενημερωτικό Δελτίο της εκδότριας εταιρίας. 

2. Για την κατανομή του 70% του συνόλου των μετοχών 
που διατίθενται στα φυσικά ή νομικά πρόσωπα που δεν είναι 
θεσμικοί επενδυτές, ακολουθείται η παρακάτω διαδικασία: 

α) Ο συνολικός αριθμός των προσφερόμενων μετοχών 
στην κατηγορία αυτή των επενδυτών διαιρείται ως εξής: 

ί) με τον αριθμό 2.000 στην περίπτωση που τα συνολικά 
έσοδατης προσφοράς ανέρχονται έως τα 5 δισ. δραχμές, 

ϋ) με τον αριθμό 5.000 στην περίπτωση που τα συνολικά 
έσοδα της προσφοράς ανέρχονται μεταξύ 5 και 20 δισ. 
δραχμών και 

ίπ) με τον αριθμό 5.000 ή με μεγαλύτερο αριθμό που κα¬ 
θορίζεται από τον Κύριο Ανάδοχο, στηνπερίπτωση που τα 
συνολικά έσοδα της προσφοράς υπερβαίνουν τα 20 δισ. 
δραχμές. 

Τα συνολικά έσοδα της προσφοράς υπολογίζονται με 
βάση το κατώτατο όριο του εύρους τιμών. 

β) Το πηλίκο της διαίρεσης στρογγυλοποιείται στο πλη- 
σιέστερο ακέραιο πολλαπλάσιο της μονάδας διαπραγ¬ 
μάτευσης. 

γ) Ικανοποιούνται κατά προτεραιότητα οι εγγραφές για 
αριθμό μετοχών μέχρι το πηλίκο της παραπάνω διαίρε¬ 
σης, μετά την στρογγυλοποίηση. 

δ) Εάν οι διαθέσιμες μετοχές δεν επαρκούν για την ικα¬ 
νοποίηση κατά προτεραιότητα όλων των εγγραφών σύμ¬ 
φωνα με την παράγραφο 3γτου παρόντος άρθρου, οι με¬ 
τοχές κατανέμονται από τον Κύριο Ανάδοχο με μέθοδο 
που περιγράφεται στο Ενημερωτικό Δελτίο και που εξα¬ 
σφαλίζει τη διαφάνεια και την ίση μεταχείριση των επεν¬ 
δυτών (πχ αναλογική ή μη μείωση του ανά επενδυτή κα- 

τανεμόμενου αριθμού μετοχών, διενέργεια κλήρωσης, 
συνδυασμός των ανωτέρω κλπ). 

ε) Εάν μετά την ικανοποίηση κατά προτεραιότητα των 
εγγραφών σύμφωνα με την παράγραφο 3γ του παρόντος 
άρθρου παραμένουν αδιάθετες μετοχές, αυτές κατανέ- 
μονται στους επενδυτές που ενεγράφησαν για αριθμό με¬ 
τοχών μεγαλύτερο του πηλίκου της διαίρεσης (μετά τη 
στρογγυλοποίηση), αναλογικά, με βάση το μη ικανοποιη- 
θέν τμήμα της εγγραφής τους. 

Σε κάθε περίπτωση στους επενδυτές κατανέμεται αριθ¬ 
μός μετοχών που αντιστοιχεί σε ακέραιο αριθμό μονάδων 
διαπραγμάτευσης και τηρούνται οι ισχύουσες διατάξεις 
περί διασποράς. 

Άρθρο 7 

Εάν η ζήτηση σε μία από τις δύο κατηγορίες επενδυτών 
(θεσμικών επενδυτών - φυσικών και λοιπών νομικών προ¬ 
σώπων) υπολείπεται της αντίστοιχης προσφοράς και δεν 
έχει ικανοποιηθεί πλήρως η ζήτηση στην άλλη κατηγορία, 
οι πλεονάζουσες μετοχές μεταφέρονται στην κατηγορία 
με την ανικανοποίητη ζήτηση. Η κατανομή των μετοχών 
μεταξύ των επενδυτών της κατηγορίας αυτής πραγματο¬ 
ποιείται σύμφωνα με τους όρους που προβλέπονται στην 
παρούσα απόφαση για κάθε κατηγορία επενδυτών. 

Άρθρο 8 

Στις περιπτώσεις διάθεσης μετοχών αποκρατικοποι- 
ούμενων επιχειρήσεων, ή εταιριών με σύνολο ενεργητι¬ 
κού μεγαλύτερο των διακοσίων (200) δισεκατομμυρίων 
δραχμών, ή ταυτόχρονων συνδυασμένων προσφορών 
στην Ελλάδα και το εξωτερικό, μπορεί, ύστερα από αι¬ 
τιολογημένη εισήγηση του Κυρίου Αναδόχου, να εγκρί- 
νεται από την Επιτροπή Κεφαλαιαγοράς παρέκκλιση 
από τις διατάξεις των άρθρων 2, 3 και 5 της παρούσας 
απόφασης. 

Άρθρο 9 

1. Η ισχύς της παρούσας απόφασης αρχίζει από 
11.10.2000. Κατ’ εξαίρεση για δημόσιες εγγραφές για τις 
οποίες έχει παρασχεθεί άδεια από την Επιτροπή Κεφα¬ 
λαιαγοράς μέχρι και την 10.10.2000, εφαρμόζονται οι δια¬ 
τάξεις της απόφασης 13/174/26.10.1999 (ΦΕΚ Β’ 2099/ 
1.12.1999) της Επιτροπής Κεφαλαιαγοράς. 

2. Από την ημερομηνία έναρξης ισχύος της παρούσας 
απόφασης καταργούνται οι αποφάσεις 13/174/ 
26.10.1999 (ΦΕΚ Β' 2099/1.12.1999) και 7/199/12.9.2000 
(ΦΕΚ Β' 1167/21.9.2000) του ΔΣτης Επιτροπής Κεφαλαι¬ 
αγοράς. 

3. Από τις διατάξεις της παρούσας απόφασης δεν προκα- 
λείται δαπάνη εις βάρος του Κρατικού Προϋπολογισμού. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Ο Πρόεδρος 
ΣΤ. ΘΩΜΑΔΑΚΗΣ 

□ 

(9) 

Νόμισμα στο οποίο θα θεωρούνται, θατηρούνται, θα υπο¬ 
βάλλονται και θα δημοσιεύονται βιβλία και στοιχεία 
από τους εποπτευόμενους φορείς για συναλλαγές 
που πραγματοποιούνται μετά την 1.1.2001 (εισαγωγή 
του ευρώ). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 6/202/24.10.2000) 

Αφού έλαβε υπόψη: 

1. Το άρθρο 42τουΝ. 1969/1991 (ΦΕΚ Α167), όπως ισχύει. 


2. Την παράγραφο 4 του άρθρου 32 του Ν. 2396/1996 
(ΦΕΚ Α 73), όπως ισχύει. 

3. Την παράγραφο 4 του άρθρου 18 του Ν. 2842/2000 
(ΦΕΚ Α 207), όπως ισχύει. 

4. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 27 
του ν. 2081/92 (ΦΕΚ 152 Α/20.9.92). 

5. Τη σκοπιμότητα διατήρησης της συγκρισιμότητας 
των στοιχείων που υποβάλλονται για εποπτικούς σκο¬ 
πούς, αποφασίζουμε: 

Στοιχεία και βιβλία τα οποία θεωρούνται από την Επι¬ 
τροπή Κεφαλαιαγοράς, υποβάλλονται στην Επιτροπή Κε¬ 
φαλαιαγοράς, τηρούνται ή δημοσιεύονται από τους επο¬ 
πτευόμενους φορείς και αφορούν συναλλαγές οι οποίες 
πραγματοποιούνται μετά την 1.1.2001, θεωρούνται, τη¬ 
ρούνται, υποβάλλονται και δημοσιεύονται σε δραχμές και 
σε ευρώ. Γιατη μετατροπή των ιστορικών δεδομένων από 
δραχμές σε ευρώ θα χρησιμοποιείται η αμετάκλητη συ¬ 
ναλλαγματική ισοτιμία ευρώ-δραχμής σύμφωνα με τους 
όρους του Κανονισμού (ΕΚ) 1103/97 (ΕΕ Ι_ 162/97) του 
Συμβουλίου και τις διατάξεις του Ν. 2842/2000 (ΦΕΚ Α 
207), όπως ισχύουν. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

□ 

Αριθ. 5128 (10) 

Σύσταση Νομικού Προσώπου στο Δήμο Φερών Ν. Έβρου 
με την επωνυμία «Κέντρο ανοικτής προστασίας ηλι¬ 
κιωμένων Ατόμων Δημοτικού Διαμερίσματος Πέπλου 
(ΚΑΠΗ) Δήμου Φερών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 203 και 205 του ΔΚΚ.ΠΔ. 
410/95. 

2. Τηναριθμ. 670/2.3.2000 απόφαση Γ εν. Γ ραμμ. Περιφ. 
Α.Μ.Θ. «Ανάθεση άσκησης αρμοδιοτήτων». 

3. Την αριθμ. 120/2000 απόφαση Δημοτικού Συμβουλί¬ 
ου Φερών που αφοράτη σύσταση Νομικού Προσώπου με 
την επωνυμία «Κέντρο Ανοικτής Προστασίας Ηλικιωμέ¬ 
νων Ατόμων Δημοτικού Διαμερίσματος Πέπλου (ΚΑΠΗ) 
του Δήμου Φερών». 

4. Τις διατάξεις του άρθρου 29Ατου Ν.1558/1985(ΦΕΚ 
137 Α') που προστέθηκε με το άρθρο 27 του Ν. 2081/1992 
(ΦΕΚ 154 Α') και αντικαταστάθηκε από το άρθρο 1 παρ.2 
Ν. 2649/1997 (ΦΕΚ38Α). 

5. Το γεγονός ότι με τη παρούσα απόφαση προκαλείται 
δαπάνη σε βάρος του προϋπ/σμού του Δήμου Φερών το 
ύψος της οποίας δεν μπορεί να προσδιοριστεί και θα κα¬ 
θορίζεται κάθε φορά με απόφαση του Δημοτικού Συμ¬ 
βουλίου, αποφασίζουμε: 

1. Συστήνουμε στο Δήμο Φερών Έβρου ίδιο νομικό πρό¬ 
σωπο με την επωνυμία «Κέντρο Ανοικτής Προστασίας 
Ηλικιωμένων Δημοτικού Διαμερίσματος Πέπλου» διεπό¬ 
μενο από τις διατάξεις των άρθρων 203 και 205 του Π.Δ. 
410/1995. 

2. Έδρατου νομικού προσώπου ορίζεται ο οικισμός Πέ- 

πλου του Δημοτικού Διαμερίσματος Πέπλου του Δήμου 
Φερών. 

3. Σκοπός του νομικού προσώπου είναι η εφαρμογή 
προγραμμάτων εξωιδρυματικής προστασίας ηλικιωμέ¬ 
νων, η παροχή ιατροκοινωνικής προστασίας στα άτομα 
αυτά, ώστε να παραμείνουν στην οικογένεια και στο Δη¬ 
μοτικό Διαμέρισμα, η πρόληψη βιολογικών, ψυχολογικών 
και κοινωνικών προβλημάτων των ηλικιωμένων, ώστε να 
παραμείνουν αυτόνομα, ισότιμα και ενεργά μέλη του κοι¬ 
νωνικού συνόλου, η διαφώτιση, ενημέρωση και η συνερ¬ 
γασία του ευρύτερου κοινού και των ειδικών φορέων αρ¬ 
χικά με τα προβλήματα και τις ανάγκες των ηλικιωμένων, 
η έρευνα θεμάτων σχετικά με τους ηλικιωμένους και η 
υλοποίηση προγραμμάτων Ε.Ε. 

4. Πόροι του Νομικού Προσώπου είναι: 

α. Ετήσια επιχορήγηση του Δήμου, η οποία θα καθορί¬ 
ζεται με απόφαση του Δ.Σ. 

β. Κάθε Κρατική επιχορήγηση είτε προς το Ν.Π. είτε 
προς το Δήμο για το Ν.Π. 

γ. Εισπράξεις από το αντίτιμο πραγμάτων ή υπηρεσιών 
που παρέχονται από το Ν.Π. 

δ. Κάθε είδους συνδρομές, εισφορές, δωρεές, κληρο¬ 
νομιές και κληροδοτήματα. 

ε. Έσοδα από συμβολική χρηματική συμμετοχή των 
ατόμων που έχουν ανάγκη των παρεχομένων υπηρεσιών 
του Νομικού Προσώπου. 

στ. Πρόσοδοι από την περιουσία του. 

ζ. Κάθε παροχή του Κράτους και κάθε άλλη νόμιμη πρό¬ 
σοδος. 

5. Το Νομικό Πρόσωπο διοικείται από 7μελές Διοικητικό 
Συμβούλιο σύμφωνα με τις διατάξεις του άρθρου 203 
παρ. 3 του Π.Δ. 410/95 του οποίου τατακτικά μέλη με τους 
αναπληρωτές τους ορίζονται με απόφαση του Δ.Σ. απο- 
τελούμενο από: 

α) Τον Δήμαρχο Φερών. 

β) Τρεις (3) Δημοτικούς Συμβούλους, που ορίζονται με 
απόφαση Δ.Σ. 

γ) Ένα μέλος του ΚΑΠΗ που εκλέγεται από τα μέλη του 
Ν.Π. 

δ) Δύο δημότες, οι οποίοι θα έχουν επαγγελματική ή κοι¬ 
νωνική ή ειδική γνώση ανάλογη με τα αντικείμενα του Ν. Π. 
ή θα ασχολούνται με ανθρωπιστικά επαγγέλματα ή θα 
έχουν κοινωνική δράση. 

Καθήκοντα Προέδρου θα ασκεί ο Δήμαρχος ή το οριζό¬ 
μενο απ’ αυτόν μέλος του Διοικητικού Συμβουλίου αιρετό 
ή μη. 

Το Δ.Σ. του νομικού προσώπου εκλέγει από τα μέλη του 
τον Αντιπρόεδρο και τον Γραμματέα του. 

6. Η θητεία των μελώντου Διοικητικού Συμβουλίου ακο¬ 
λουθεί τη δημοτική περίοδο και λήγει πάντοτε με την 
εγκατάσταση του νέου Διοικητικού Συμβουλίου. 

7. Μέχρι να εκλεγούν τα αιρετά μέλη ή μέχρι να πληρω¬ 
θεί οποιαδήποτε θέση μέλους, που κενούται, το Διοικητι¬ 
κό Συμβούλιο λειτουργεί με την ελλιπή σύνθεσή του, αν ο 
αριθμός των μελών δεν είναι κατώτερος αυτού που απαι¬ 
τείται για το σχηματισμό της απαρτίας. 

8. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 24 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Λ. ΤΣΑΚΜΑΚΙΔΗΣ 

□ 

Αριθ. 4230 (11) 

Μερική Τροποποίηση απόφασης Νομάρχη Σάμου «περί 
Συνδέσμου Ο.Τ.Α. Ικαρίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 και 2539/1997. 

2. Τις διατάξεις των άρθρων 206 και 212 του Π.Δ. 
410/1995, καθώς και των άρθρων 106, 108, 109 και 207 
του ιδίου Π.Δ/τος. 

3. Την 1482/29.10.1997 απόφαση Γενικού Γραμματέα 
Περιφέρειας Βορείου Αιγαίου «Μεταβίβαση δικαιώματος 
υπογραφής με εντολή Γ ενικού Γ ραμματέα Περιφέρειας 
Βορείου Αιγαίου.... ΦΕΚ 1010/τ.Β'/14.11.1997. 

4. Την 10352/6.12.1999 απόφαση Γενικού Γραμματέα 
Περιφέρειας Βορείου Αιγαίου που αφορά τοποθέτηση 
Προϊσταμένης Δ/νσης Νομού Σάμου. 

5. Το 1174/25.2.1994 απόφαση Νομάρχη Σάμου, περί 
μετατροπής συνδέσμου Ο.Τ.Α. Ικαρίας σε αναπτυξια¬ 
κό. 

6. Την 6/30.6.2000 νόμιμη απόφαση του Διοικητικού 
Συμβουλίου του Αναπτυξιακού Συνδέσμου Ο.Τ.Α. Ικα¬ 
ρίας. 

7. Το 47483/4.10.2000 έγγραφο του Εθνικού Τυπογρα¬ 
φείου, αποφασίζουμε: 

Τροποποιούμε την 1174/1994 απόφαση Νομάρχη Σά¬ 
μου μόνο ως προς την παράγραφο 1 του αποφασιστικού 
της μέρους ως εξής: 

1. Συνιστάται αναπτυξιακός σύνδεσμος με την επωνυ¬ 
μία: 

ΑΝΑΠΤΥΞΙΑΚΟΣ ΣΥΝΔΕΣΜΟΣ ΟΤΑ Ικαρίας - Φούρνων. 

Από την παρούσα απόφαση δενπροκαλείται δαπάνη σε 
βάρος του Κρατικού Προϋπολογισμού, ούτε δαπάνη σε 
βάρος του προϋπολογισμού του Συνδέσμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 26 Οκτωβρίου 2000 

Με εντολή Γ ενικής Γ ραμματέως Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

□ 

Αριθ. 3993 (12) 

Μεταφορά μίας κενής οργανικής θέσης Δ. Ε. Π. στο Τμήμα 
Οργάνωσης και Διοίκησης Επιχειρήσεων του Οικονο¬ 
μικού Πανεπιστημίου Αθηνών. 

ΠΡΑΞΗ ΠΡΥΤΑΝΕΩΣ 

Έχοντας υπόψη: 

1. Τις διατάξεις του άρθρου 14 §5 του Ν. 2817/2000. 

2. Την από 27.9.2000 απόφαση - πρόταση της Γενικής 

Συνέλευσης του Τμήματος Οργάνωσης και Διοίκησης 
Επιχειρήσεων του Πανεπιστημίου και 
3. Την από 12.10.2000 σύμφωνη γνώμη του Πρυτανικού 
Συμβουλίου, αποφασίζουμε: 

Την μεταφορά μίας (1) κενής οργανικής θέσης Δ.Ε.Π. 
στο Τμήμα Οργάνωσης και Διοίκησης Επιχειρήσεων του 


Πανεπιστημίου, η οποία προήλθε από την παραίτηση του 
Λέκτορα του Τμήματος Νικολάου Ηρειώτη. 

Αθήνα, 2 Νοεμβρίου 2000 

Ο Πρύτανης 
ΑΝΔΡΕΑΣ Α. ΚΙΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




